ปัจจัยความเสี่ยง

ปัจจัยความเสี่ยงในการดำเนินธุรกิจของบริษัทฯ และบริษัทย่อยมีดังต่อไปนี้

-   ความเสี่ยงจากความผันผวนทางด้านราคาวัตถุดิบ

  เนื่องจากวัตถุดิบหลักของบริษัทฯ และบริษัทย่อยที่ใช้ในการผลิตคือ เหล็ก
  ซึ่งคิดเป็นสัดส่วนประมาณร้อยละ 37 ของต้นทุนขายรวม และประมาณร้อยละ 81
  ของมูลค่าเหล็กที่สั่งซื้อทั้งหมดเป็นการนำเข้าจากต่างประเทศ โดยในช่วง 2
  ปีที่ผ่านมาราคาเหล็กได้มีการปรับตัวสูงขึ้น ส่งผลให้ต้นทุนการผลิตของกลุ่มบริษัทฯ
  สูงขึ้นตามไปด้วย
  อย่างไรก็ตามกลุ่มบริษัทสามารถเจรจาต่อรองกับลูกค้าถึงการปรับราคาขายสินค้าเพื่อให้สะท้อนกับราคาวัตถุดิบที่ปรับสูงขึ้นได้เป็นส่วนใหญ่
  ทำให้บริษัทฯ และบริษัทย่อยยังคงสามารถรักษาอัตรากำไรขั้นต้นไว้อยู่ในระดับที่น่าพอใจ
  นอกจากนี้บริษัทฯ และบริษัทย่อย
  พยายามหามาตรการลดความเสี่ยงโดยการหาแหล่งวัตถุดิบคุณภาพดี และแหล่งที่มีราคาถูกอื่นๆ
  เพื่อเป็นทางเลือกในการผลิตและการบริหารต้นทุนให้มีประสิทธิภาพมากขึ้น

-   0ความเสี่ยงจากการมีลูกค้าน้อยราย

  เนื่องจากในปี 2548 บริษัทฯ และบริษัทย่อย
  มีสัดส่วนรายได้มาจากลูกค้ารายใหญ่รายหนึ่งสูงถึงร้อยละ 30
  เมื่อเทียบกับรายได้จากการขายทั้งหมด
  ซึ่งอาจทำให้กลุ่มบริษัทมีความเสี่ยงจากความไม่แน่นอนของลูกค้ารายนี้ได้
  และที่ผ่านมากลุ่มบริษัทมีความสัมพันธ์ที่ดีกับลูกค้ารายนี้มาโดยตลอด อย่างไรก็ตาม
  กลุ่มบริษัทมีนโยบายที่จะขยายฐานรายได้ให้กระจายไปยังลูกค้ารายอื่นๆ มากขึ้น
  โดยพิจารณาถึงโครงการลงทุนในปี 2549 และต่อเนื่องในอนาคต
  เพื่อรองรับยอดสั่งซื้อของกลุ่มลูกค้าอื่น
  ส่งผลให้สัดส่วนรายได้จากลูกค้ารายใหญ่ดังกล่าวมีสัดส่วนลดลงได้0

-   0ความเสี่ยงจากการชดใช้ค่าเสียหายจากผลิตภัณฑ์ (Warranty Claim)

  ณ สิ้นปี 2548 ที่ผ่านมา กลุ่มบริษัทมีลูกค้าที่เรียกร้องเพื่อชดเชยค่าเสียหายจากผลิตภัณฑ์
  (Warranty Claim) คงค้างทั้งสิ้นประมาณร้อยละ 0.62% เมื่อเทียบกับยอดขายของปี 2548
  ทั้งนี้
  ความเสียหายดังกล่าวไม่ได้เป็นปัจจัยหลักของลูกค้าในการตัดสินใจสั่งซื้อสินค้าในอนาคตจากกลุ่มบริษัท
  ขณะนี้กลุ่มบริษัทยังมีค่าชดเชยที่อยู่ระหว่างการตรวจสอบหลักฐานและเจรจาอีกจำนวนหนึ่ง
  โดยผู้บริหารคาดว่าการตรวจสอบหลักฐานที่ยังดำเนินการอยู่จะมีการชำระค่าเสียหายจริงในอัตราต่อยอดการเรียกร้องชดเชยค่าเสียหายที่ใกล้เคียงกับหรือน้อยกว่าอัตราส่วนในปัจจุบัน
  และไม่ส่งผลต่อฐานะทางการเงินอย่างมีนัยสำคัญ

-   ความเสี่ยงจากความผันผวนของอัตราแลกเปลี่ยน

  ในปี 2548 บริษัทฯ และบริษัทย่อยมีการสั่งซื้อเหล็กซึ่งเป็นวัตถุดิบหลักส่วนใหญ่
  ผ่านตัวแทนจำหน่ายในประเทศซึ่งมีการกำหนดราคาซื้อชายเป็นเงินบาท
  ดังนั้นความเสี่ยงจากความผันผวนของอัตราแลกเปลี่ยนจะมาจากการสั่งซื้อเหล็กโดยตรงจากต่างประเทศที่มีการกำหนดราคาซื้อขายเป็นเงินตราต่างประเทศ
  รวมทั้งในการนำเข้าเครื่องจักรและอุปกรณ์ ซึ่งบริษัทฯ
  และบริษัทย่อยจะมีการซื้ออัตราแลกเปลี่ยนล่วงหน้า (Forward Contract) เป็นครั้งคราว
  เนื่องจากปริมาณของการซื้อขายเหล็กโดยตรง และเครื่องจักรและอุปกรณ์ในช่วงระยะ 3
  ปีย้อนหลัง (ตั้งแต่ปี 2546-2548) คิดเป็นสัดส่วนประมาณร้อยละ 58 และ ร้อยละ 90
  ของปริมาณการสั่งซื้อรวมเท่านั้น ทั้งนี้ใน ปี 2548 กลุ่มบริษัทมีกำไรจากอัตราแลกเปลี่ยนจำนวน
  7.85 ล้านบาท เทียบกับกำไรจากอัตราแลกเปลี่ยนจำนวน 2.42 ล้านบาทในปี 2547
  อย่างไรก็ตามบริษัทและบริษัทย่อย
  มีนโยบายการเพิ่มยอดขายในต่างประเทศซึ่งจะเป็นอีกเครื่องมือหนึ่งที่จะช่วยลดความเสี่ยงนี้ได้
  โดยอัตราแลกเปลี่ยนสกุลหลักในการสั่งซื้อวัตถุดิบและการส่งออกในปัจจุบันคือ ดอลลาร์สหรัฐฯ
  และเงินเยนญี่ปุ่น

-   ความเสี่ยงจากการเข้ามาของคู่แข่งขันรายใหม่

  กลุ่มบริษัทอาจมีความเสี่ยงจากมีคู่แข่งรายใหม่ซึ่งเป็นผู้ประกอบการต่างชาติที่ย้ายฐานการผลิตชิ้นส่วนเข้ามาและไม่มีข้อจำกัดทางด้านเงินลงทุนซึ่งมีความสัมพันธ์ที่ดีกับผู้ประกอบการต่างชาติที่มีฐานการผลิตในประเทศไทย
  ปัจจัยหลักที่ทำให้ผู้ประกอบการสามารถรักษาความสามารถในการแข่งขันได้คือเรื่องคุณภาพของผลิตภัณฑ์
  ต้นทุนการผลิตที่ต่ำสอดคล้องกับความต้องการของลูกค้า การส่งมอบที่ทันต่อเวลา
  และการบริการที่ทำให้ลูกค้าเกิดความมั่นใจ
  ซึ่งกลุ่มบริษัทได้กำหนดให้เป็นกลยุทธ์ทางการตลาดที่สำคัญต่อเนื่องมาโดยตลอด นอกจากนี้ในปี
  2549 นี้บริษัทฯ ยังมีแผนการลงทุนในงานวิจัยและพัฒนาเพื่อเพิ่มขีดความสามารถในการแข่งขัน
  ในอนาคตด้วย

  อย่างไรก็ตาม ปัจจุบันกลุ่มบริษัทมีกลุ่มลูกค้าเป็นผู้ผลิตรถยนต์ชั้นนำที่มีฐานการผลิตในประเทศไทย
  และมีความสัมพันธ์ที่ดีกับลูกค้าเหล่านี้มาโดยตลอด
  ดังนั้นความเสี่ยงจากการเข้ามาของคู่แข่งรายใหม่จึงอาจมีน้อย
  เนื่องจากการดำรงความสัมพันธ์กับลูกค้าอย่างยาวนาน คุณภาพผลิตภัณฑ์ที่เป็นที่ยอมรับ
  ประโยชน์จาก Economy of Scale ซึ่งทำให้ต้นทุนของกลุ่มบริษัทสามารถแข่งขันได้
  และการบริหารการจัดส่งที่เป็นไปตามข้อกำหนดของลูกค้าอย่างดีตลอดมา